gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3959, del 14-03-2001 (2001/2124)

Rotlle d'apel·lació número 621/2000. Cèdula de requeriment.
-----------------------------------------------------------

### Dades del document

Número de DOGV
:   3959

Data del DOGV
:   14-03-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2124


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 621/2000. Cèdula de requeriment. [2001/Q2124]
  
La Secció de Suport de la Secció Vuitena de l'Audiència Provincial de València ha dictat, en el rotlle d'apel·lació número 621/2000, la provisió que es diu tot seguit:
  
Requeriu els apel·lants, el senyor José Amaya Siles i la senyora M.ª Elena Tolosa Jordán, a través del Butlletí Oficial de la Província de València, a fi que designen advocat i procurador en el termini de cinc dies, con l'advertència expressa, de no fer-ho, se'ls considerarà per desistits d'aquesta apel·lació.
  
Aquesta cèdula es publica en el Diari Oficial de la Generalitat Valenciana, a fi de requerir i notificar a la part incompareguda, el senyor José Amaya Siles i la senyora M.ª Elena Tolosa Jordán.
Diari Oficial de la Generalitat Valenciana


Sumari del DOGV 3955, del 08-03-2001 (2001/2033)

Informació pública del Pla General d'Ordenació Urbana de Sant Joan de Moró.
---------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2033


Organisme emissor
:   Ajuntament de Sant Joan de Moró

Tipus de document
:   Anunci

Informació pública del Pla General d'Ordenació Urbana de Sant Joan de Moró. [2001/X2033]
  
El ple de l'Ajuntament, en la sessió del dia 22 de febrer de 2001, ha aprovat sotmetre a informació pública el projecte de Pla General d'Ordenació Urbana de Sant Joan de Moró, per un període d'un mes comptador des de l'endemà de la publicació del present anunci en el Diari Oficial de la Generalitat Valenciana.
  
.
  
Durant aquesta, el projecte diligenciat del PGOU, l'estudi d'impacte ambiental i documentació annexa, es trobarà dipositat per a la seua consulta pública a les oficines municipals.
Diari Oficial de la Generalitat Valenciana


Sumari del DOGV 4006, del 24-05-2001 (2001/4961)

RESOLUCIÓ de 23 de maig de 2001, del conseller d'Economia, Hisenda i Ocupació, per la qual nomena la senyora Arantxa Valles Testera personal eventual de la Conselleria.
------------------------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/4961


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 23 de maig de 2001, del conseller d'Economia, Hisenda i Ocupació, per la qual nomena la senyora Arantxa Valles Testera personal eventual de la Conselleria. [2001/A4961]
  
D'acord amb el que estableix l'article 6 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, així com el Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, resolc:
  
Nomenar la senyora Arantxa Valles Testera personal eventual de la Conselleria d'Economia, Hisenda i Ocupació, per a exercir funcions de cap del Gabinet de Premsa.
  
En consideració a la preparació exigida i al nivell de titulació adequat a la funció assignada, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E047.
  
El present nomenament tindrà efectes des de la data de la present resolució.
Diari Oficial de la Generalitat Valenciana


Sumari del DOGV 4101, del 05-10-2001 (2001/9446)

Informació pública del projecte de construcció de nau industrial per a magatzem municipal, segona fase.
-------------------------------------------------------------------------------------------------------

### Dades del document

Número de DOGV
:   4101

Data del DOGV
:   05-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9446


Organisme emissor
:   Ajuntament de Benicàssim

Tipus de document
:   Anunci

Informació pública del projecte de construcció de nau industrial per a magatzem municipal, segona fase. [2001/F9446]
  
La Comissió Informativa Municipal d'Urbanisme, Obres i Serveis, en sessió ordinària, realitzada el 30 de juliol de 2001, va dictaminar donar conformitat al projecte de construcció de nau industrial per a magatzem municipal, segona fase, redactat per l'enginyer de camins, canals i ports, Fernando Roca Moreno, amb un pressupost d'execució material de 80.804.500 pessetes i global de licitació de 51.078.304 pessetes, amb les condicions que abans del 15 de setembre de 2001 hauran d'aportar-se els tres exemplars als quals al·ludeix el tècnic redactor del projecte, visats pel Col·legi d'Enginyers, i s'haurà de legalitzar la instal·lació elèctrica davant dels Serveis Territorials d'Indústria i Energia de Castelló.
  
Per això, de conformitat amb allò que disposa l'article 139.3 del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià; 93 del Reial Decret Legislatiu 781/1986, de 18 d'abril, pel qual s'aprova el Text Refós de les Disposicions Legals Vigents en Matèria de Règim Local, i 86.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'efectua la publicació d'aquest anunci en el tauler d'edictes de l'ajuntament i en el Diari Oficial de la Generalitat Valenciana, a l'efecte que en el termini de 20 dies a partir del dia següent a aquell en què tinga lloc la seua publicació en el diari esmentat, puguen els interessats examinar l'expedient que figura en el Departament d'Urbanisme i formular les al·legacions que estimen convenients.
Diari Oficial de la Generalitat Valenciana


Sumari del DOGV 4145, del 11-12-2001 (2001/11015)

RESOLUCIÓ de 16 de novembre de 2001, del conseller de Sanitat, per la qual autoritza la creació de la Unitat d'Àrea d'Atenció al Pacient Diabètic de l'Hospital de la Ribera d'Alzira.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/11399


Data del document
:   16-11-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * Alzira
    * diabetis
    * establiment hospitalari

RESOLUCIÓ de 16 de novembre de 2001, del conseller de Sanitat, per la qual autoritza la creació de la Unitat d'Àrea d'Atenció al Pacient Diabètic de l'Hospital de la Ribera d'Alzira. [2001/X11893]
  
Vistos la sol·licitud presentada pel director mèdic de l'Hospital de la Ribera, l'informe favorable del subsecretari per a l'Agència Valenciana de la Salut i la proposta de resolució favorable de la cap del Servei de Recursos Sanitaris de la Direcció General de l'Agència per a la Qualitat, l'Avaluació i la Modernització dels Serveis Assistencials.
  
Atés que la Conselleria de Sanitat és competent per resoldre segons que disposen el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, i l'article 14.1 del Decret del Govern Valencià 186/1996, de 18 d'octubre, que aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat, aquesta resolució concedeix l'autorització a la Direcció General per a la Prestació Assistencial per a la creació de la Unitat d'Àrea d'Atenció al Pacient Diabètic de l'Hospital de la Ribera d'Alzira (Àrea 10), situat a la carretera Alzira-Corbera, km 1, d'Alzira. Aquesta unitat queda acreditada segons el que disposa l'article 14 del Decret 186/1996.
  
Aquesta resolució exhaureix la via administrativa i s'hi pot interposar recurs contenciós administratiu en el termini de dos mesos, comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 4058, del 06-08-2001 (2001/7441)

Expedient número 517/2001. Adjudicació de la substitució del quadre general de baixa tensió.
--------------------------------------------------------------------------------------------

### Dades del document

Número de DOGV
:   4058

Data del DOGV
:   06-08-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/7441


Data del document
:   19-07-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Expedient número 517/2001. Adjudicació de la substitució del quadre general de baixa tensió. [2001/X7441]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General Universitari i Centre d'Especialitats d'Elx, partida Horts i Molins, s/n, 03543 Elx (Alacant). Telèfon 76 864 84 77, fax 96 667 91 08.
  
c) Número d'expedient: 517/2001.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: substitució del quadre general de baixa tensió.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.011, de 31 de maig de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: quaranta-tres milions tres-centes vuitanta-nou mil sis-centes seixanta-una pessetes (25.127.696 pessetes / 260.777,11 euros).
  
5. Adjudicació
  
a) Data: 2 de juliol de 2001.
  
b) Contractista: Huguet, SL.
  
c) Nacionalitat: espanyola.
  
d) Import d'adjudicació: quaranta-un milions cent setanta-sis mil set-centes vuitanta-vuit pessetes (13.281.066 pessetes / 247.477,48 euros).
Diari Oficial de la Generalitat Valenciana


Sumari del DOGV 4125, del 12-11-2001 (2001/10806)

Informació pública de l'Assemblea General ordinària.
----------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10082


Organisme emissor
:   Caixa d'Estalvis del Mediterrani

Tipus de document
:   Anunci

Informació pública de l'Assemblea General ordinària. [2001/Q10804]
  
A l'empara de l'article 22 dels estatuts pels quals es regeix aquesta entitat, i en execució del que s'ha acordat el passat dia 18 d'octubre pel Consell d'Administració, convoque mitjançant aquest edicte les conselleres i els consellers generals de la Caja de Ahorros del Mediterráneo a l'Assemblea General ordinària que es farà el proper dia 30 de novembre de 2001, divendres, a les 12.00 hores en primera convocatòria, i a les 12.10 hores en segona, si no hi ha quòrum suficient en la primera, a l'aula de cultura de l'entitat a Alacant, avinguda del Doctor Gadea, 1, amb el següent ordre del dia:
  
1. Comprovació dels requisits de la convocatòria, fixació del quòrum i constitució, si escau, de l'Assemblea.
  
2. Informe del president.
  
3. Informe del director general.
  
4. Informe de la Comissió de Control relatiu a la gestió del Consell d'Administració durant el primer semestre de 2001.
  
5. Aprovació, si escau, de la proposta del Consell d'Administració en relació amb les línies generals del pla d'actuació de l'entitat per al proper exercici.
  
6. Proposta d'autorització al Consell d'Administració per al llançament per l'entitat, per si mateixa o a través de les seues filials, i en una o vàries emissions, de títols valors, i en general qualssevol instruments financers anàlegs autoritzats per la normativa legal, per la quantia i en els termes que determine l'Assemblea, i ratificació d'emissions anteriors.
  
7. Proposta de nomenament d'auditors dels comptes individuals de Caja de Ahorros del Mediterráneo i consolidades del seu grup econòmic.
  
8. Creació i dissolució d'obres socials, si escau.
  
9. Nomenament d'intervencions perquè, amb el president i el secretari, aproven l'acta de la sessió.
  
En compliment del que s'estableix en el darrer paràgraf de l'article 22 dels Estatuts de la Caja de Ahorros del Mediterráneo, es dipositen als serveis centrals de l'entitat a Alacant els documents que fan referència als assumptes que s'han de tractar en la sessió la qual roman convocada de l'Assemblea General.
  
Alacant, 5 de novembre de 2001.- El president: Vicente Sala Belló.
Diari Oficial de la Generalitat Valenciana


Sumari del DOGV 4018, del 11-06-2001 (2001/5527)

Notificació d'acord d'iniciació en l'expedient 51/96/01.
--------------------------------------------------------

### Dades del document

Número de DOGV
:   4018

Data del DOGV
:   11-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5527


Organisme emissor
:   Conselleria de Sanitat

Tipus de document
:   Anunci

Notificació d'acord d'iniciació en l'expedient 51/96/01. [2001/M5527]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27.11.1992).
  
Contra aquest acord, que no exhaureix la via administrativa, es poden presentar al·legacions, en el termini de 10 dies hàbils des de l'endemà de la data de la publicació en aquest Diari Oficial de la Generalitat Valenciana, en la Direcció Territorial de Sanitat de València, carrer de la Guàrdia Civil, 21, 46467 València, o de la manera que preveu l'article 38.4 de la Llei 30/1992 (BOE de 27.11.1992). També s'adverteix que, segons el contingut de l'article 20.6 del Reial Decret 1.398/1993 (BOE de 04.08.1993), la publicació d'aquest edicte interromp el termini de tramitació del procediment.
  
València, 23 de maig de 2001.- El director territorial de Sanitat: Daniel Pablo Comeche.
  
Persona interessada: Herminia Domínguez Gómez, Bar Tapita.
  
Últim domicili conegut: Mestre Serrano, 1
  
Població: Mislata
  
Expedient: 51/96/01
  
Fase: acord d'iniciació
  
Infracció: autorització sanitària
  
Preceptes infringits: article 14 del Reial Decret 2.817/1983, de 13 d'octubre, que aprova la reglamentació tècnica sanitària de menjadors col·lectius (BOE núm. 270, d'11.11.1983) i articles 1 i 3 de l'Ordre de 6 de juny de 1997, que regula l'autorització sanitària d'establiments alimentaris menors (DOGV de 18.07.1997), modificada per l'Ordre de 27 de març de 2000 sobre l'autorització sanitària d'establiments alimentaris menors (DOGV de 14.04.2000), en relació amb l'article 2.1.1 del Reial Decret 1.945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.1 de la Llei 14/1986, de 25 d'abril, General de Sanitat (BOE de 29.04.1986).
  
Sanció a què pot donar lloc: 40.000 pessetes (240,40 euros).
Diari Oficial de la Generalitat Valenciana


Sumari del DOGV 4015, del 06-06-2001 (2001/5084)

Expedient número 1/2001. Adjudicació del contracte de servicis de vigilància i seguretat del Museu de Belles Arts de València.
------------------------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/5084


Data del document
:   27-04-2001

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * patrimoni arquitectònic
    * contracte de serveis
    * adjudicació de contracte administratiu

Expedient número 1/2001. Adjudicació del contracte de servicis de vigilància i seguretat del Museu de Belles Arts de València. [2001/M5084]
  
1. Entitat adjudicadora
  
a) Organisme: Generalitat Valenciana. Conselleria de Cultura i Educació.
  
b) Dependència que tramita l'expedient: Direcció General de Promoció Cultural. Avinguda de Campanar, número 32, 46820 València.
  
c) Número de l'expedient: 1/2001.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: prestació del servici de vigilància i seguretat del Museu de Belles Arts de València (edificis de la c/ Sant Pius V, núm. 9, i c/ Museu, núm. 2, de València) durant un any.
  
c) Lot: no n'hi ha.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.945, de 22 de febrer de 2001.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació: 695.153.831 PTA (1.348.783,67 euros), IVA i d'altres impostos inclosos, resultat de multiplicar el nombre màxim estimat d'hores anuals de possible prestació per part de vigilants amb arma (17.520) i de vigilants sense arma (84.360) pel preu per hora màxim que pot oferir-se en cada un d'estos dos casos, subjecte també a mínims, distribuït en dos anys:
  
Any 2001: 946.137.369 PTA (1.123.986,39 euros)
  
Any 2002: 51.701.870 PTA (224.797,28 euros), condicionat a l'existència de crèdit adequat i suficient en el pressupost de la Generalitat Valenciana de l'any 2002.
  
5. Adjudicació:
  
a) Data: 3 d'abril de 2001.
  
b) Contractista: Prosegur Compañía de Seguridad, SA.
  
c) Nacionalitat: espanyola.
  
d) Import d'adjudicació: a raó d'un preu unitari per hora de servici prestat de 1.968 PTA (11,83 euros), IVA inclòs, per a vigilant de seguretat sense arma, i de 2.184 PTA (13,13 euros) per a vigilant de seguretat amb arma. L'import total d'este contracte, a l'efecte de disposició de crèdit, ascendix a la quantitat de 680.025.182 PTA (1.227.775,17 euros), IVA i d'altres impostos inclosos.
Diari Oficial de la Generalitat Valenciana


Sumari del DOGV 4083, del 11-09-2001 (2001/8583)

Informació pública del pla parcial del sòl urbanitzable residencial Piles Poble.
--------------------------------------------------------------------------------

### Dades del document

Número de DOGV
:   4083

Data del DOGV
:   11-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8583


Organisme emissor
:   Ajuntament de Piles

Tipus de document
:   Anunci

Informació pública del pla parcial del sòl urbanitzable residencial Piles Poble. [2001/Q8583]
  
Mitjançant l'acord adoptat pel Ple de l'Ajuntament, en la sessió del dia 15 de juny de 2001, s'ha resolt sotmetre a informació pública, per un termini de 20 dies hàbils, comptadors des de l'endemà de la publicació d'aquest edicte en el Diari Oficial de la Generalitat Valenciana, el pla parcial d'iniciativa pública municipal del sòl urbanitzable residencial Piles Poble.
  
Cosa que es fa pública als efectes establits en l'article 46 de la Llei 6/1994, Reguladora de l'Activitat Urbanística, i s'adverteix de la possibilitat de formular, durant el termini de 20 dies hàbils, al·legacions i alternatives tècniques.
Diari Oficial de la Generalitat Valenciana


Sumari del DOGV 4012, del 01-06-2001 (2001/5240)

Informació pública del programa per al desenvolupament de l'actuació integrada, el projecte d'urbanització i pla parcial del sector S-5.
----------------------------------------------------------------------------------------------------------------------------------------

### Dades del document

Número de DOGV
:   4012

Data del DOGV
:   01-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5240


Organisme emissor
:   Ajuntament d'Orba

Tipus de document
:   Anunci

Informació pública del programa per al desenvolupament de l'actuació integrada, el projecte d'urbanització i pla parcial del sector S-5. [2001/Q5240]
  
Vista la documentació relativa al sector S-5 del sòl apte per a urbanitzar, constituïda pels seus programa d'actuació integrada, pla parcial, homologació, i avantprojecte d'urbanització que presenta Paradisorba, SL. Vist l'informe de Secretaria.
  
He disposat:
  
Sotmetre a informació pública, pel termini de 20 dies, comptats des de la publicació del present en el Diari Oficial de la Generalitat Valenciana, els següents instruments de planejament que, de conformitat amb el que estableix la instrucció de planejament 1/1996, presenta Paradisorba, SL: homologació del sector S-5 del sòl apte per a urbanitzar, el seu pla parcial, el seu projecte d'urbanització i el corresponent programa de desenrotllament de la seua actuació integrada.
  
L'expedient podrà ser examinat en els servicis tècnics municipals, durant el termini indicat i en hores d'oficina per a presentar alternatives i al·legacions, si és procedent.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que tinguen per convenient en el Registre General d'aquest ajuntament, per mitjà de plica tancada i amb la documentació que s'assenyala en els apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Aquests terminis quedaran prorrogats per 20 dies addicionals, si, durant els 10 primers del termini d'informació pública, alguna persona es comprometera a presentar una alternativa tècnica substancialment distinta a la inicial prestant caució en la quantia reglamentàriament determinada. Aquesta pròrroga es farà constar en l'expedient, s'anunciarà en el tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Per mitjà d'aquest anunci i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita els propietaris afectats el lloc d'identificació del qual s'ignore perquè, durant el termini indicat, puguen formular les al·legacions que estimen oportunes.